یاز یاغیشی
یاغیش یاغیر، یاز یاغیشی
یاغ ای یاغیش-یاغگینان سن
سنه احسن، سنه آلقیش
یاغ ای یاغیش-یاغگینان سن
بو چوللره چمنلره یاغگینان سن
سوسوزلوغدان خزان اولان چیچک لره یاغگینان سن
یاغگینان سن
آرزولارا دیلگ لره یاگینان سن
محبت دن آلولانان اورگلره یاغگینان سن
یاغگیان سن
یاغا یاغا ایسلات گینان پالتاریمی
قایتار منه گنجلیگده کی اوز عهدیمی، ایلقاریمی
اله یاغ کی قوی ایستانسین الیمدکی قلم، ورق
یادیم دادی نئجه یاغدون دوز اوتوز ایل بونان قاباغ
اله گوزل یاغموشدون کی ایسلانمیشدی اوز گوزومیز
اوتورموشدوغ قالا آلتیندا، بیر پالیدین آلتیندا بیز
سن یاغدیغجا دامجی لارون سپیلیردی اوزوموزه
ایکیمیز ده ایسته میردیک دوروب گدک اویمیزه
قورخوردوغ کی دوروب گتسک، خلل گلر سوگیمیزه
سن بیر شعرسن کی
سن بیر نغمه سن کی
آغزون یوخدی، دیلون یوخدی،نجه دییم بیله سن کی
سن یاغاندا یاماجلارا ،دوزنلره جان وریرسن
زمی لرده سنبل لرین دامارینا قان وریرسن
یاغ ای یاغیش
قوربان اولوم، سحره جن یاغگینان سن
دایانمادان، قالا آلتندان شهر جن یاغگینان سن
یاغگینان کی کولرجده سولان گوللر چیچک آچسین
بو ائولکه دن، بو دیار دان، غصه، کدر، اوزاق قاچسین
یاغا یاغا نه اولار کی خبر آپار سوگیلیمه
آمان گوندی، بو حالیمی بو گونومی اونا دمه
دویه دویه پنجره سین " ده گینن کی گلیب دی یاز
قالا آلتیندا حسرتیله یول گوزلیر یئتیم عیواض
یاغیش یاغیر اونا قوربان اولوم
عجب یاغیر اونا قوربان اولوم
گلدون اگر قالا آلتینا گزمه گه
منیده چاغیر سنه قوربان اولوم
یاغگینان کی
قوی چین اولسون آرزولار
هراورگده گئور نه قدر آرزو وار
سن یاغماسان من بیلیرم آز قالار
یئتیم آغیر سنه قوربان اولوم
یاغیش یاغیر اونا قوربان اولوم
یاغگینان کی
قوی قاییتیسین او چاغلار
غم غصه دن اوزاغ اولسون اوشاغلار
سن یاغاندا جوشا گلیر بولاغلار
چایلار آخیر
سنه قوربان اولوم
یاغیش یاغار اونا قوربان اولوم
عمرون یوللاری اولسون باهار یاز
دینسین مجلیس لرده همیشه کامان ساز
او پالیدین آلتیندا اوتوروب عیواض
یاغیشا باخیر اونا قوربان اولوم
عجب یاغیر اونا قوربان اولوم
گلدین اگر قالا آلتینا گزمه گه
منیده چاغیر سنه قوربان اولوم
یاغیش یاغیر اونا قوربان اولوم
.......................................
یتیم عیواض
azb_Arab azb_Arab azb_Arab snd_Arab azb_Arab azb_Arab azb_Arab urd_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab snd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk urd_Arab